ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

«\_\_» «\_\_\_\_\_\_» 2020 թվականի N \_\_\_ Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՍԵՊՏԵՄԲԵՐԻ 27-Ի N 1073-Ն ԵՎ 2019 ԹՎԱԿԱՆԻ ՍԵՊՏԵՄԲԵՐԻ 19-Ի N 1254-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԱՇԽԱՏԱՆՔՆԵՐԻ ՊԵՏԱԿԱՆ ԳՆՄԱՆ ՊԱՅՄԱՆԱԳՐԵՐԻ ԺԱՄԿԵՏՆԵՐԻ ԵՎ ԾԱՎԱԼՆԵՐԻ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

«Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածին համապատասխան՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի սեպտեմբերի 27-ի «Հայաստանի Հանրապետության տարածքային կառավարման և զարգացման նախարարությանը, Հայաստանի Հանրապետության Արագածոտնի, Արարատի, Գեղարքունիքի, Կոտայքի, Շիրակի, Սյունիքի և Տավուշի մարզպե­տա­րան­ներին գումար հատկացնելու և Հայաստանի Հանրապետության կառա­վա­րության 2017 թվականի դեկտեմբերի 28-ի N 1717-Ն որոշման մեջ լրացումներ կատարելու մասին» N 1073-Ն որոշման մեջ կատարել հետևյալ փոփոխությունները և լրացումները.
2. 5-րդ կետում «2020 թվականի հոկտեմբերի 31-ը» բառերը փոխարինել «2021 թվականի հոկտեմբերի 31-ը» բառերով.
3. N 1 հավելվածի՝ ՀՀ Արմավիրի մարզի բաժնի 2-րդ տողի (Ալաշկերտ համայնք) «Ծրագրի անվանումը» սյունակում «Խորքային հորի վերականգնում՝ ոռոգման նպատակով» բառերը փոխարինել «Խորքային հորի կառուցում՝ ոռոգման նպատակով» բառերով։

3) N 1 հավելվածում կատարել փոփոխություններ և լրացումներ՝ համաձայն N 1 հավելվածի:

1. Հայաստանի Հանրապետության կառավարության 2019 թվականի սեպտեմբերի 19-ի «Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու, Հայաստանի Հանրապետության 2019 թվականի պետական բյուջեում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» N 1254-Ն որոշման N 7 հավելվածում կատարել փոփոխություններ և լրացումներ՝ համաձայն N 2 հավելվածի:
2. Թույլատրել Հայաստանի տարածքային զարգացման հիմնադրամի գործադիր տնօրենին.

1) ՀՀ Լոռու մարզի Վանաձորի համայնքի <<Րաֆֆու անվան N19 հիմնական դպրոցի մեկ մասնաշենքի վերակառուցում մանկապարտեզի>> ծրագրի իրականացման նպատակով կնքված աշխատանքի պետական գնման ՀԾ-ՀԲՄ-ԱՇՁԲ-2019/9 ծածկագրով պայմանագրի ժամկետը երկարաձգել մինչև 2021 թվականի մարտի 15-ը։

2) Կոտայքի մարզի Գառնի համայնքի <<Խմելու ջրի ներքին ցանցի հիմնանորոգում>> ծրագրի իրականացման նպատակով կնքված աշխատանքի պետական գնման ՀԾ-ԲՄ-ԱՇՁԲ-2018/2ծածկագրով պայմանագրի գնի սահմաններում կատարել 15 տոկոսից ավելի փոփոխություններ, պայմանագրով նախատեսված աշխատանքների կատարման ժամկետի լրանալուց հետո, կիրառելով պայմանագրով սահմանված տույժերը:

3) ՀՀ Շիրակի մարզի Գյումրու hամայնքի <<Գյումրու ժողովրդական գործիքներ պետական նվագախումբ ՊՈԱԿ-ի շենքի վերանորոգում>> ծրագրի իրականացման նպատակով կնքված աշխատանքի պետական գնման N ՀԾ-ԳՀ-ԱՇՁԲ-2019/63 ծածկագրով պայմանագրում կատարել 15 տոկոսից ավելի փոփոխություններ, պայմանագրային գինը ավելացնել ավելի քան 10%` պայմանավորված պայմանագրերով նախատեսված սկզբնական աշխատանքների փոխարինմամբ այլ աշխատանքներով և պայմանագրի ժամկետը երկարաձգել մինչև 2020 թվականի դեկտեմբերի 15-ը:

4) ՀՀ Վայոց ձորի մարզի Ջերմուկ քաղաքի Քաղաքային զբոսայգու բարեկարգման, հեծանվաուղու և սանհանգույցների կառուցման» (ՋԲՄ-ԱՇՁԲ-2019/1) ծածկագրով ծրագրի ավարտը նախատեսել 2021 թվականի հունիսի 1-ը, թույլատրել իրականացնել պայմանագրային արժեքի սահմաններում 15%-ից ավել փոփոխություն։

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՍԵՊՏԵՄԲԵՐԻ 27-Ի N 1073-Ն ԵՎ 2019 ԹՎԱԿԱՆԻ ՍԵՊՏԵՄԲԵՐԻ 19-Ի N 1254-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԱՇԽԱՏԱՆՔՆԵՐԻ ՊԵՏԱԿԱՆ ԳՆՄԱՆ ՊԱՅՄԱՆԱԳՐԵՐԻ ԺԱՄԿԵՏՆԵՐԻ ԵՎ ԾԱՎԱԼՆԵՐԻ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1.** **Անհրաժեշտությունը**

Նախագծի ընդունումը պայմանավորված է ՀՀ կառավարության 27.09.2018թ. N1073-Ն որոշման և 19.09.2019թ. N1254-Ն որոշման մեջ փոփոխություններ և լրացումներ կատարելու անհրաժեշտությամբ:

1. **Ընթացիկ իրավիճակը և խնդիրները**

ՀՀ կառավարության 27.09.2018թ. N1073-Ն որոշմամբ (այսուհետ` Որոշում) ՀՀ մարզերում առաջնահերթ լուծում պահանջող խնդիրների լուծման համար Հայաստանի տարածքային զարգացման հիմնադրամին (այսուհետ` Հիմնադրամ) տրամադրվել է **3,657,994.3 հազ. դրամ**: ՀՀ կառավարության 19.09.2019թ. N1254-Ն որոշմամբ (այսուհետ` Որոշում) ՀՀ մարզերում «ՎԵՈԼԻԱ ՋՈՒՐ» ՓԲԸ-Ի սպասարկման տարածքում գտնվող համայնքների ջրամատակարարման համակարգերի վերակառուցման նպատկով նախագծանախահաշվային փաստթղթերի ձեռք բերման համար Հայաստանի տարածքային զարգացման հիմնադրամին (այսուհետ` Հիմնադրամ) տրամադրվել է **26,103,6** հազ. դրամ:

Որոշման համաձայն այդ գումարը տրամադրվել է տարբեր ոլորտներում առկա մի շարք հիմնախնդիրների կարգավորման և լուծման նպատակով` մարզային և համայնքային ենթակայության ենթակառուցվածքներում, ինչպես նաև բնակչության համար սոցիալական և կենսական նշանակություն ունեցող ծրագրեր իրականացնելու համար: Նշված գումարը նպատակաուղղվել է ՀՀ մարզերում դպրոցաշինության, նախադպրոցական հաստատության, բնակարանաշինության, ճանապարհաշինության, ջրամատակարարման, ոռոգման և այլ ոլորտներում կապիտալ և սոցիալական բնույթի ծրագրերի իրականացման համար:

Համայնքների կողմից Հիմնադրամին տրամադրվել են տեղեկատվություն և ծրագրերի նախագծանախահաշվային փաստաթղթեր, որոնց հիմքով սույն որոշման նախագծով Որոշման հավելվածում կատարվում են լրացումներ և փոփոխություններ` ի հաշիվ մի շարք ծրագրերի տնտեսումների:

Մասնավորապես․

1. **Արարատի մարզի Արարատ գյուղի մարզադպրոցի կառուցման նախագծանախահաշվային աշխատանքներ (ՆՀԾ-ԽԲՄ-ԾՁԲ-2020/27)**

Ծրագրի նախագծանախահաշվային փաստաթղթերի մշակման համար, համաձայն ՀՀ գնումների մասին օրենքի, հայտարարվել է նախագծային կազմակերպության ընտրության 10 մրցույթ, որոնք չեն կայացել:

Մրցույթները չկայանալու հիմնական պատճառը՝ նախագծանախահաշվային փաստաթղթերի մշակման համար ՀՀ կառավարության որոշմամբ հատկացված գումարների չափն է, որը, համաձայն ՀՀ կառավարության 2018թ.-ի սեպտեմբերի 27-ի N 1073-Ն որոշման մեջ փոփոխություններ և լրացումներ կատարելու մասին ՀՀ կառավարության 22 օգոստոսի 2019 թվականի N 1135-Ն որոշման հավելվածի կազմում է 3,200.0 հազ ՀՀ դրամ: Համայնքը տրամադրել է 2,000.0 հազ.դրամ գումար: Հերթական մրցույթները չկայանալուց հետո համայնքը պարտավորվել է տրամադրել ևս 800.0 հազ ՀՀ դրամ, որպես համաֆինանսվորում՝ ընդամենը 6,000.0 հազ ՀՀ դրամ: Սակայն այս աշխատանքների իրականացման համար ըստ հաշվարկի անհրաժեշտ է շուրջ 7,200.0 հազ ՀՀ դրամ: Նշված գումարը որոշվել է ելնելով հետևյալ հաշվարկից՝

Մարզադպրոցի նախատեսվող ընդհանուր մակերեսը կազմում է մոտ 650 մ.ք., որի կառուցման շինարարական աշխատանքների համար կպահանջվի մոտ 160 մլն դրամ: Համաձայն Քաղաքաշինական փաստաթղթերի (ծրագրային և քաղաքաշինական) մշակման աշխատանքների արժեքի հաշվարկման կարգի, հաստատված ՀՀ քաղաքաշինության նախարարի 15.02.2008թ N19-Ն հրամանով, նշված շինարարական աշխատանքների նախագծանախահաշվային փաստաթղթերի մշակման համար անհրաժեշտ գումարը կազմում է 4,5%՝ նախատեսվող շինարարական աշխատանքների գումարից, հետևաբար 160մլն x 0,045 = 7.2 մլն դրամ, առանց ԱԱՀ:

Ծրագրի իրականացումն ապահովելու համար անհրաժեշտ է լրացուցիչ հատկացնել 1.2 մլն ՀՀ դրամ, առանց ԱԱՀ:

1. **Գեղարքունիքի մարզի Սևան քաղաքի թիվ 5 վերանորոգման նախագծանախահաշվային աշխատանքներ (ՆՀԾ-ԽԲՄ-ԾՁԲ-2020/44)**

Ծրագրի նախագծանախահաշվային փաստաթղթերի մշակման համար, համաձայն ՀՀ գնումների մասին օրենքի, հայտարարվել է նախագծային կազմակերպության ընտրության 7 մրցույթ, որոնք չեն կայացել:

Մրցույթները չկայանալու հիմնական պատճառը՝ նախագծանախահաշվային փաստաթղթերի մշակման համար ՀՀ կառավարության որոշմամբ հատկացված գումարների չափն է, որը, համաձայն ՀՀ կառավարության 2018թ.-ի սեպտեմբերի 27-ի N 1073-Ն որոշման մեջ փոփոխություններ և լրացումներ կատարելու մասին ՀՀ կառավարության 22 օգոստոսի 2019 թվականի N 1135-Ն որոշման հավելվածի կազմում է 300.0 հազ ՀՀ դրամ: Սակայն այս աշխատանքների իրականացման համար ըստ հաշվարկի անհրաժեշտ է 480.0 հազ ՀՀ դրամ: Նշված գումարը որոշվել է ելնելով հետևյալ հաշվարկից.

Դպրոցի տարածքի ցանկաապատման համար կպահանջվի մոտ 7.5 մլն դրամ: Համաձայն Քաղաքաշինական փաստաթղթերի (ծրագրային և քաղաքաշինական) մշակման աշխատանքների արժեքի հաշվարկման կարգի, հաստատված ՀՀ քաղաքաշինության նախարարի 15.02.2008թ N19-Ն հրամանով, նշված շինարարական աշխատանքների նախագծանախահաշվային փաստաթղթերի մշակման համար անհրաժեշտ գումարը կազմում է 6,5% նախատեսվող շինարարական աշխատանքների գումարից, հետևաբար 7.5 մլն x 0,065 = 0.48 մլն դրամ, առանց ԱԱՀ:

Ծրագրի իրականացումն ապահովելու համար անհրաժեշտ է լրացուցիչ հատկացնել 0.18 մլն ՀՀ դրամ, առանց ԱԱՀ:

1. **ՀՀ Սյունիքի մարզի Հացավան-Աշոտավան բնակավայրի գյուղական նշանակության հողերին կապող կամրջի կառուցման** **նախագծանախահաշվային աշխատանքներ ( կոդ ՆՀԾ-ԽԲՄ-ԾՁԲ-2020/43)**

Ծրագրի նախագծանախահաշվային փաստաթղթերի մշակման համար, համաձայն ՀՀ գնումների մասին օրենքի, հայտարարվել է նախագծային կազմակերպության ընտրության 7 մրցույթ, որոնք չեն կայացել:

Մրցույթների չկայանալու հիմնական պատճառը նախագծանախահաշվային փաստաթղթերի մշակման համար ՀՀ կառավարության որոշմամբ հատկացված գումարների չափն է, որը, համաձայն ՀՀ կառավարության 2018թ.-ի սեպտեմբերի 27-ի N 1073-Ն որոշման մեջ փոփոխություններ և լրացումներ կատարելու մասին ՀՀ կառավարության 24 դեկտեմբերի 2019 թվականի N 1909-Ն որոշման հավելվածի կազմում է 2,750.0 հազ ՀՀ դրամ: Սսակայն այս աշխատանքների իրականացման համար ըստ հաշվարկի անհրաժեշտ է 5,800.0 հազ ՀՀ դրամ: Նշված գումարը որոշվել է ելնելով հետևյալ հաշվարկից.

Նոր կամրջի կառուցման համար կպահանջվի մոտ 80 մլն դրամ: Համաձայն Քաղաքաշինական փաստաթղթերի (ծրագրային և քաղաքաշինական) մշակման աշխատանքների արժեքի հաշվարկման կարգի, հաստատված ՀՀ քաղաքաշինության նախարարի 15.02.2008թ N19-Ն հրամանով, նշված շինարարական աշխատանքների նախագծանախահաշվային փաստաթղթերի մշակման համար անհրաժեշտ գումարը կազմում է 5,5%՝ նախատեսվող շինարարական աշխատանքների գումարից, հետևաբար 80 մլն x 0,055 = 4.4 մլն դրամ: Տեղանքի ինժեներաերկրաբանական և հիդրոլոգիական ուսումնասիրությոնների համար լրացուցիչ կպահանջվի մոտ 1,4 մլն ՀՀ դրամ և ընդհանուր գումարը կկազմի 5,8 մլն ՀՀ դրամ, առանց ԱԱՀ:

Ծրագրի իրականացումն ապահովելու համար անհրաժեշտ է լրացուցիչ հատկացնել 3.05 մլն ՀՀ դրամ, առանց ԱԱՀ:

1. ՀՀ կառավարության 2018թ.-ի սեպտեմբերի 27-ի N 1073-Ն որոշման մեջ փոփոխություններ և լրացումներ կատարելու մասին ՀՀ կառավարության 22 օգոստոսի 2019 թվականի N 1135-Ն որոշմամբ նախատեսված երեք ծրագրերի նախագծանախահաշվային փաստաթղթերի մշակման և նախագծերի փորձաքննության աշխատանքները ավարտված են՝

* **ՀՀ Շիրակի մարզի Արթիկ քաղաքի Լմբադ 2 N40 բազմաբնակարան շենքերի տանիքի վերանորոգում – նախահաշվային արժեքը՝ 5,065.14 հազ ՀՀ դրամ:**
* **ՀՀ Շիրակի մարզի «Գուսանագյուղի միջնակարգ դպրոց» ՊՈԱԿ-ի շենքի մասնաշենքերը իրար միացնող միջանցքի տանիքի վերանորոգում – նախահաշվային արժեքը՝ 3,295.1 հազ ՀՀ դրամ:**
* **ՀՀ Լոռու մարզի Գյուլագարակ համայնքի Գարգառ բնակավայրի Ջրամատակարարման արտաքին ցանցի ջրագծի հիմնանորոգում – նախահաշվային արժեքը՝** **119,991.6 հազ ՀՀ դրամ:**

Շինարարական աշխատանքների իրականացման համար անհրաժեշտ է հատկացնել գումար ըստ ներկայացված նախահաշվային արժեքների:

1. Առաջնահերթ լուծում պահանջո ծրագրերի շրջանակներում առաջացած խնայողությունների հաշվին ՀՀ Տավուշի մարզի Բերդ համայնքի Տավուշ բնակավայրի ջրամատակարարման համակարգի վերակառուցման և Այգեպար բնակավայրի ջրամատակարարման համակարգի վերակառուցման ծրագրերի իրականացման համար համայնքը ներկայացրել է նախագծանախահաշվային փաստաթղթեր, ըստ որոնց այս ծրագրերի իրականացման համար անհրաժեշտ են հետևյալ գումարները

* ՀՀ Տավուշի մարզի Բերդ համայնքի Տավուշ բնակավայրի ջրամատակարարման համակարգի վերակառուցում **– նախահաշվային արժեքը՝ 125,158.56 հազ ՀՀ դրամ:**
* ՀՀ Տավուշի մարզի Բերդ համայնքի Այգեպար բնակավայրի ջրամատակարարման համակարգի վերակառուցում **– նախահաշվային արժեքը՝ 12,281.71 հազ ՀՀ դրամ:**

1. **ՀՀ Լոռու մարզի Վանաձորի Րաֆֆու անվան N19 հիմնական դպրոցի մեկ մասնաշենքի վերակառուցում մանկապարտեզի (ՀԾ-ՀԲՄ-ԱՇՁԲ-2019/9)**

Շինարարական աշխատանքների ավարտման պայմանագրային ժամկետը նախատեսված է 04.01.2021 թ.: Հաշվի առնելով ձմռան ամիսներին աշխատանքների դանդաղումը և որոշ աշխատանքների կատարման անհնարինությունը՝ առաջարկվում է կատարել պայմանագրի փոփոխություն և աշխատանքների ավարտման ժամկետը սահմանել 15.03.2021 թ:

Ծրագրի լրացուցիչ ուսումնասիրության արդյունքում պարզվել է, որ ծրագրի ամբողջականացման համար անհրաժեշտ է կատարել մի շարք աշխատանքներ, որոնք ներառված չեն համայնքի կողմից ներկայացված նախագծում, մասնավորապես՝ գետնախարիսխի սվաղում և պատերի արտաքին սվաղ, հրշեչ վահանի տեղադրում, խցանված արտաքին կոյուղագծի փչամաքրում, բետոնե ենթաշերտի իրականացում և այլն:

Այս աշխատանքների իրականացումը պահանջում է լրացուցիչ ժամանակ, հատկապես հաշվի առնելով ձմռան ամիսներին նմանատիպ աշխատանքների իրականացան հետ կապված բարդությունները:

Անհրաժեշտություն է առաջացել հատկացնել լրացուցիչ 6,497.77 հազ. դրամ շինարարության ընթացքում ի հայտ եկած լրացուցիչ աշխատանքների իրականացման համար:

1. **Կոտայքի մարզի Գառնի համայնքի խմելու ջրի ներքին ցանցի հիմնանորոգում** **(ՀԾ-ԲՄ-ԱՇՁԲ-2018/2)**

Շինարարական աշխատանքները գտնվում են ավարտական փուլում, փաստացի կատարված աշխատանքների չափագրման արդյունքում պարզվեց, որ անհրաժեշտ է պայմանագրի փոփոխություն 15 %-ից ավել, պայմանագրային գումարի սահմաններում, պայմանագրային ժամկետի ավարտից հետո, կապալի պայմանագրով նախատեսված տույժերի կիրառմամբ:

1. **ՀՀ Շիրակի մարզի Գյումրու ժողովրդական գործիքներ պետական նվագախումբ ՊՈԱԿ-ի շենքի վերանորոգում (ՀԾ-ԳՀ-ԱՇՁԲ-2019/63)**

Քանդման աշխատանքների իրականացման ընթացում ի հայտ են եկել մի շարք համայնքի կողմից ներկայացված նախագծով չնախատեսված լրացուցիր աշխատանքներ, որոնց իրականացումը պարտադիր է շենքի ամրության և հետագա բնականոն շահագործման ապահովման համար: Լրացուցիչ աշխատանքների իրականացման համար համայնքը ներկայացրել է փոփոխված նախագծանախահաշվային փաստաթղթեր: Շինարարական աշխատանքները ըստ փոփոխված նախագծանախահաշվային փաստաթղթերի ավարտման համար անհրաժեշտ է լրացուցիչ գումար մոտ 4,5 մլն դրամ, որը գերազանցում է պայմանագրային արժեքի ավելացման առավելագույն սահմանը՝ 10%, պայմանագրային նախահաշվի փոփոխություն 15%-ից ավել և ծրագրի ավարտման պայմանագրային ժամկետը սահմանել 15.12.2020թ-ը:

1. **ՀՀ Սյունիքի մարզի Գորիս քաղաքի թիվ 5 դպրոցի մարզադահլիճի վերանորոգում և ջեռուցում (ՀԾ-ԳՀ-ԱՇՁԲ-2019/43)**

Շինարարական աշխատանքների ձգձգման և անորակ կատարման պատճառով կապալառուհետ կնքված պայմանագիրը լուծվել է, համապատասխան տույժերի կիռարմամբ: Այժմ, աշխատանքների շարունակման և ավարտման համար, կատարվել է մնացորդային և ի հայտ եկած լրացուցիչ աշխատանքնրի ծավալների վերահաշվարկ: Վերահաշվարկում հաշվի է առնվել նաև նախկին կապալառուի առաջարկած գնի իջեցման տոկոսը՝ 37.5 %, քանի որ իջեցման արդյունքում տնտեսված գումարը՝ 10,625.4 հազ դրամ, ՀՀ կառավարության 24 դեկտեմբերի 2019 թվականի N 1909-Ն որոշումով վերաբաշխվել է այլ ծրագրերի վրա: Այսպիսով՝ կապալառուի ընտրության նոր մրցույթի հայտարարման և ծրագրի շինարարական աշխատանքների ավարտման համար անհրաժեշտ է լրացուցիչ հատկացնել մոտ 5 մլն դրամ:

1. **ՀՀ Գեղարքունիքի մարզի Ճամբարակ համայնքի Վահան բնակավայրի ջրագծի վերակառուցում (U1-GQ41)**

ՀՀ կառավարության 2019թ.-ի սեպտեմբերի 19-ի N 1254-Ն որոշմամբ նախատեսված ծրագրի նախագծանախահաշվային փաստաթղթերի մշակման համար, համաձայն ՀՀ գնումների մասին օրենքի, հայտարարվել է նախագծային կազմակերպության ընտրության 6 մրցույթ, որոնք չեն կայացել:

Մրցույթները չկայանալու հիմնական պատճառը՝ նախագծանախահաշվային փաստաթղթերի մշակման համար ՀՀ կառավարության որոշմամբ հատկացված գումարի չափն է, որը, համաջայն որոշման հավելվածի կազմում է 500.0 հազ ՀՀ դրամ: Սսակայն այս աշխատանքների իրականացման համար ըստ հաշվարկի անհրաժեշտ է շուրջ 1,800.0 հազ ՀՀ դրամ, քանի որ բացի 1 կմ երկարությամբ ջրագծի վերակառուցումից անհրաժեշտ է նախատեսել նաև աղբյուրակապ կառույց, ջրավազան և քլորակայան: Նշված գումարը որոշվել է ելնելով հետևյալ հաշվարկից՝

Վերը թվարկած շինարարական աշխատանքների համար կպահանջվի մոտ 24 մլն դրամ: Համաձայն Քաղաքաշինական փաստաթղթերի (ծրագրային և քաղաքաշինական) մշակման աշխատանքների արժեքի հաշվարկման կարգի, հաստատված ՀՀ քաղաքաշինության նախարարի 15.02.2008թ N19-Ն հրամանով, նշված շինարարական աշխատանքների նախագծանախահաշվային փաստաթղթերի մշակման համար անհրաժեշտ գումարը կազմում է 7,5%՝ նախատեսվող շինարարական աշխատանքների գումարից, հետևաբար 24մլն x 0,075 = 1.8 մլն դրամ, առանց ԱԱՀ:

Ծրագրի իրականացումն ապահովելու համար անհրաժեշտ է լրացուցիչ հատկացնել 1.3 մլն ՀՀ դրամ, առանց ԱԱՀ:

1. **ՀՀ Վայոց ձորի մարզի Ջերմուկ քաղաքի Քաղաքային զբոսայգու բարեկարգման, հեծանվաուղու և սանհանգույցների կառուցում**

Վերոնշյալ ծրագրում անհրաժեշտ են հետևյալ կարգավորումները՝ ծրագրի ավարտը նախատեսել 2021 թվականի հունիսի 1-ը, թույլատրել իրականացնել պայմանագրային արժեքի սահմաններում 15%-ից ավել փոփոխությույն, հետևյալ հիմնավորմամբ՝

Ծրագրի շին. աշխատանքների մեկնարկը տրվել է 14.11.2019թ-ին և ավարտը նախատեսված է 15.12.2020թ: Սակայն, շինարարական աշխատանքների իրականացման ընթացքու անհրաժեշտություն է առաջացել համայնքի կողմից ներկայացված նախագծում, Ջերմուկի քաղաքապետարանի համաձայնությամբ, կատարել մի շարք փոփոխություններ: Մասնավորապես՝ սկզբնական նախագծով նախատեսված էր՝ մետաղական ցուցատախտակ /8 հատ/, նստարանների տեղադրում /190 հատ/, աղբամանների տեղադրում /65 հատ/ և այլ աշխատանքներ որոնք փոխարինվել են հավելյալ աշխատանքներով՝ բնահողի տոփանում խճով 2404 խմ, ծախկանոցի բուսահողի լիցք 1,500 խմ, նոր բազալտե եզրաքարերի տեղադրում 570 մետր և բետոնե գեղարվեստական սալերի տեղադրում 380 քմ աշխատանքներով: Հաշվի առնելով մոտալուտ ձմեռը և Ջերմուկ քաղաքի բնակլիմայական պայմանները, ծրագրի ավարտը պայմանագրով սահմանված ժամկետում համարում ենք անիրատեսական:

**12**. Վերը նշված նոր ծրագրերի իրականացման համար անհրաժեշտ է ՀՀ կառավարության 2018թ.-ի սեպտեմբերի 27-ի N 1073-Ն որոշման 5-րդ կետում «2020 թվականի հոկտեմբերի 31-ի» բառերը փոխարինել «2021 թվականի հոկտեմբերի 31-ի» բառերով:

**3. Տվյալ բնագավառում իրականացվող քաղաքականությունը**

ՀՀ տարածքային համաչափ զարգացմանը համահունչ կլուծվեն ՀՀ մարզերում առավել առաջնային խնդիրները:

**4. Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է ՀՀ տարածքային կառավարման և ենթակառուցվածքների նախարարությունը։

**5. Ակնկալվող արդյունքը**

Նախագծի ընդունմամբ Հայաստանի տարածքային զարգացման հիմնադրամի կողմից հնարավոր կլինի ավարտին հասցնել մարզերում նախատեսված մի շարք ծրագրեր:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՍԵՊՏԵՄԲԵՐԻ 27-Ի N 1073-Ն ԵՎ 2019 ԹՎԱԿԱՆԻ ՍԵՊՏԵՄԲԵՐԻ 19-Ի N 1254-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԱՇԽԱՏԱՆՔՆԵՐԻ ՊԵՏԱԿԱՆ ԳՆՄԱՆ ՊԱՅՄԱՆԱԳՐԵՐԻ ԺԱՄԿԵՏՆԵՐԻ ԵՎ ԾԱՎԱԼՆԵՐԻ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Հայաստանի Հանրապետության կառավարության 2018 թվականի սեպտեմբերի 27-ի N 1073-Ն որոշման մեջ փոփոխություն և լրացումներ կատարելու, Հայաստանի Հանրապետության կառավարության 2019 թվականի սեպտեմբերի 19-ի N 1254-Ն որոշման մեջ փոփոխություններ և լրացումներ կատարելու, ինչպես նաև աշխատանքների պետական գնման պայմանագրերի ժամկետների և ծավալների փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՍԵՊՏԵՄԲԵՐԻ 27-Ի N 1073-Ն ԵՎ 2019 ԹՎԱԿԱՆԻ ՍԵՊՏԵՄԲԵՐԻ 19-Ի N 1254-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԱՇԽԱՏԱՆՔՆԵՐԻ ՊԵՏԱԿԱՆ ԳՆՄԱՆ ՊԱՅՄԱՆԱԳՐԵՐԻ ԺԱՄԿԵՏՆԵՐԻ ԵՎ ԾԱՎԱԼՆԵՐԻ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

«Հայաստանի Հանրապետության կառավարության 2018 թվականի սեպտեմբերի 27-ի N 1073-Ն որոշման մեջ փոփոխություն և լրացումներ կատարելու, Հայաստանի Հանրապետության կառավարության 2019 թվականի սեպտեմբերի 19-ի N 1254-Ն որոշման մեջ փոփոխություններ և լրացումներ կատարելու, ինչպես նաև աշխատանքների պետական գնման պայմանագրերի ժամկետների և ծավալների փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: